قصيدة يا محبوبة الشاعر: عباس العباسی الطاني 


الگلب غیتم وما یمطر يا محبوبه.. 
اشما ینگل جدم تتباعد ادروبه 


آتعبت من چلمة المگدر .. 

اسهرت يمته الفجر ینطر 

واذا طیفج عليه ما مر.. 

خفت عاذل لفاچ ابشر 

خفت من العیون اتنام.. 

ویضل خالی المنطر 

وتضل بس الذیاب اتعوص مچلوبه 


الگلب غیتم وما یمطر یمحبوبه 
اشما ینگل جدم تتباعد ادروبه 

لا چاو ماو 

خفت من العذیبی ایمشج اخدودج 
خفت من النسیم ایذبل اورودچ 
خفت من الگصیبه اتململ ازنودچ 
خفت من الذیاب اتزاحم احدودچ 
ونفز من نومنه ونلگاج مسلوبه 


سکرنه ابریحت ازلوفج .. 

اونمنه ابدگت اچفوفج 

وغفینه ابنغمة احروفج 

ولا ناطور بات ابصدر مشحوفج 
سفینه احنه چبیره وحیف منخوبه 


الگلب غیتم وما یمطر یمحبوبه 
اشما ینگل جدم تتباعد ادروبه 

لا بل ماد 

وخطفوچ اعلی متن الخیل 

وانه اصرخ واصیح الویل 

وين الزلم.. وين الما تهاب اللیل 
ماواحد فزع وایفرغ ازلوفج يمنهوبه 


محبوبه راحت والدمع جرح اخدود الدیره 
ثار الطلب ضل بالگلب مدفون وآثر غیره 
ثاری الجرح يولد جرح للما عرف تدبیره 
والريشه من اجناحهه لکن تصیب الطیره 
خصمک حکیمک يا گلب والعله ماهی از غیره 
دورلک العلتک دوا ولا تضل هیچی ابحیره 
خبر هلک. E RE‏ 
بلچن تجد واحد نشم.. وایشیله عرج الغیره 


ما ضاع حگ وما قدر 

للی يشد احزامه ویذهب ورا مطلوبه 

الگلب غیتم وما یمطر یمحبوبه 

اشما ینگل جدم تتباعد ادروبه 

Koko 

یلطولج انخیله نهر کارون یجری ابراگچ 

شوفی الگمر ناگص ضوه دینیه ضوه من ساگچ 
جدمچ ذهب صافی جری اعلی الگاع ياهو الضاگج 
شعرچ سنابل من ذهب مدفون بين ازیاگچ 


سنبل حمر طگه الهوی .. 

زلفج علی الرگبه التوی 

وبين من ابعید الضوه 

وشفنه اعلی نحرچ.. بستان توه استوه 
یاعین زمزم بلصیف.. من عذب مای اریاگچ 
یا هو ارتوی؟ 


الحسرات سهمی والالم.. من شوفتج گلبی انحرم 


یلماسگیتینی ابدوه 
ضلیت احن لفراگچ 


المن صفه ذاک الحسن 
حملت بلشوگ السفن 
ضعنج على وین انتوه 
یاریتنی ريشه چنت 

چا طرت ويه انیاگچ 
ولو چان عندی من الزلم 
صلحین ميه اعلی الگلب 
فرغتج من الباگچ 


KKK 


ضل النهر یجری ابحزن.. يتعاتب اویه اجرافه 
ويناجل اوراق الشجر.. خايف من الصفصافه 
یاریت یاخذنه الهوی.. ريشه اعلی متن اچتافه 
لاکن نگل بینه الحمل.. کلمن توگه الحافه 


وحتی الگمر حایر وگف.. یضحک علی الوگافه 
آیس ولف راسه ومشه.. من شاف محد شافه 
ومن عادته نور الگمر.. ما یرغب الخوافه 
والرمح ما ینگل جدم .. ويه الیخاف اطرافه 
اگراب الوکت مل وجزع ..من نوم لیل اسيافه 
دینیه حفنه من الضوه.. ویگطع على الخطافه 


KKK 


محبوبه هجرانچ صبر.. مر وتجرعته اسنین 
صعبات ايام الهجر.. نمت اعلی حد السچین 
عانیت الام ونعب.. واضیاع بعدچ تدرین 

والعمر ضل یطوی الوکت.. یمشی اعلی روج الماشین 
تایه غریب ابدیرتی وانشد من المتعدین 

بلچن یحن واحد علیه.. وایگللی محبوبک وین 
غرگان بلشاطی آصبحت.. والمای حدالساگین 
والناس تمشی اعلی الجرف.. اشباح مثل المیتین 
محد یمد ايده علیه.. ممنوع مس العدلین 

ممنوع ویای الحچی.. وممنوع تنظر بالعین 

Lk ج‎ 

محبوبه باعونی هلی دلو علیج الحرمان 

محبوبه راحت والدمع غرگ ابیوت السکان 
ماتت عصافیر الهوی الچانت تغنی الالحان 
اوذیج البساتین اصبحت مسکن البوم وغربان 
وذیچ البلابل هاجرت گامت تحن بلخربان 

والعطر راح من الورد محد يشم الریحان 

والنخل ما طلع بعد ما دث عليه امریخان 
والشوک خضر بلگلب واختنگ ورد البستان 


الراکوب شلاع النخل گالوهه اهلنه من ازمان 
چان الوکت النه وصفه.. شمعه ابهوی هب وطفه 


فوگ ایشان 
واصبحنه سالوفة زمن نحچیهه کان وما کان 
بل او 


محبوبه يا روح ابجسد..کل واحد من اهل البلد 
واللی یحبچ من صدگ وابشوگج انطاچ العهد 
ضل على ساعات الجمر مانام ليله وما رغد 
ضل تایه امحیر یجر حسرات چن فگدت ولد 
تبچی وتنوح اعلی المهد 

ضل مثل طير الشایه اجناحه ..ومن عشه انطرد 
ذاک انه روحی امعلگه ثابت اضلن للابد 

وانتی يزنوبة هلی مایضل زلفج مأسور.. 
یلماتخونین الوعد 

kek 


رحت يم البیه غیره وگتله امشنه وگال وین 
گتله مادام الگمر امضوى الطريج خل ندور اعلى الضايعين 


گال ما نگدر علیهم 
گتله شنهو السبب؟ 


گال الگمر هم امره بأیدیهم 


خاف نمشی اویأمرونه 
ایغیب وأنضيع الطریج 
گتله حگ وگوم امشنه 


رحنه دورنه علیهم 
لگیناهم مثل نخل الماله والی بلزوایه امطشرین 


رحنه سولفنه علیهم 

محله فرتهم علینه 

اودار حچی البیه معنی 

اودارت السبحه بأدیهم 

وگال واحد هذا واجب کل شخص لازم بعرفه 
لچن انه الوکت ماخذنی اوبعد ما عندی فرصه 


اورد عليه الثانی بسبحته ایطوطح 
ویومی ابچفه 

گال ما نگدر علیهم های کلفه 

وگال ثالث یاجماعه احنه اشبدینه 

خاف های اتصیرفتنه 

وگال رابع الحگ معاکم شورکم محد یخلفه 


وکثر حچی الماله رأس 

او هذه حال الماله راس 

وگال ذاک وگال هذه وگال ذاک 
اشلون صارت ماعرفنه 
وراحت ایام وشهور 

وانه اعدن بالئوانی 

اعلی الجمر گلبی یفور 
بالشمس ضلیت واجف 

فوگ حگی النوب خایف 

گلبی ما یقبل سوالف 


ذاک اهو السلطان واسباع ونسور 


ياهو الینطینی چفه 

یاهو الینطینی ايده ..ایگللی گوم الوکت طاب 
هذه مو مای الیغرج لا تخاف من السراب 
واليريد ايعيش بالعز ..لازم ايطب الصعاب 
واليريد ايعود ولفه ..مایخاف من الذياب 


مات كلمن صبر للذل 

بس نفس یمشی اعلی عرض الگاع 
مو تحت التراب 

ذول ما شربو عذب ماء الحيات 

ذول ما دارین شکل السمه اشلونه 
ابکثر ما دنگو لاوین الرگاب 

ذول باعو شرف ..وابتاعو عذاب 
وانه اضحی ابدم وریدی الكل شهم 
ضحی بچلمتین علی دربه ..وما يهاب 
لا چاو ماو 


اه یا ایدی اشکثر سالمت بیج 

ناس ما حنو علیج يا تجیله من العتب چنج غریبه 
الغصن لو یثگل على امه اتسانده اغصان الجریبه 
محله لو ینجرح عاشگ 

ایصیح محبوبه ویردللباب ینزف 

ینزف وولفه یجیبه 

ویغسل ابدمعات حبه 

اجروح نجری 

اویسگی گاع الماروت غير المصیبه 


ابهیده یلتمشی علی نحر الگاع 

جدمک حمر صار 

اغصون طاحت وانصبغ وجه الغبار 

اوهذا مو جمرة صبح باول نهار 

هذا دم عشاگ ما لبسو العار 

دم نزیف اجروح ورد الجلنار 

دم ضحایا الحب ابمعبد النار 

های دمعات الاحبه اعلی الدیار 

های قصه حب تضل بين الکبار 

ایسولفون اشلون معنی الحب 

یضل بين الصغار 

لا با ماد 

وتحزمت وحدی وگمت والشوگ ماخذنی وهمت 
گالولی لا د تمشی ابخطر بالک تمر اعلی الزور 
دربک خطر ما ینسحگ بالک تمر اعلی الهور 
یحچون واشراع الهوی صوب الولف بيه ایدور 


طبیت ساحات الخطر والگیت ناس من النور 
حمر الچفافی امحزمه واعیونهم من بلور 
سلمت گالولی هله شترید گول احنه انذور 
گلتلهم امضیع ولف مأخوذ منی ومقهور 
هزو تفگهم وانتخو گالو ابهلیل انثور 

بالقوه یرجع والزلم ولفک الماخوذ ابزور 


کتبت القصيدة 1982 


